Нуно Гомеш

Нуно Мигел Соареш Переира Рибеиро познат како Нуно Гомеш, (роден на 5 јули 1976, во Амаранте), е поранешен португалски фудбалер, кој играл на позицијата напаѓач. Тој во моментов работи како асистент во меѓународниот сектор во екипата на Бенфика.
Неговиот прекар ''Гомеш'' го добил во младоста, по португалскиот напаѓач, Фернандо Гомеш.
1 Кариера
1.1 Клупска кариера
Нуно Гомеш го направил своето професионално деби со Боавишта во сезоната 1994-95. Во сезоната 1996-97, тој постигнал 15 гола во лигата: а благодарение на голот во финалето на Купот на Португалија при победата над Бенфика, заработил трансфер во Бенфика, најтрофејниот португалски клуб. После 101 натпревар и 60 гола со ''орлите'' од Лисабон, но и неговите настапи за репрезентацијата на Евро 2000 драстично се зголемила неговата вредност на трансфер-пазарот.
Во летото 2000 година Нуно Гомеш го завршил својот трансфер во италијанската Фјорентина, кои платиле 17 милиони евра за тогаш дваесет и четири годишниот напаѓач. Веќе во првата сезона со ''виола'' го освоил италијанскиот куп и загубил во Суперкупот на Италија освоен од Рома, пред клубот да банкротира, принудувајќи го Нуно Гомеш, стрелецот на 20 гола за двете последни сезони (14 во лигата), да се врати во Португалија.
Во јануари 2002 година, заедно со Марко Роси, го раскинал договорот со Фјорентина, поради неплаќање на бонус премија од натпревар во вредност од 25.000 €. Гестот, со кој само формално го известил клубот, бил сметан за кршење на пактот за почит од страна на неговите соиграчи како и предавство кон навивачите на Фјорентина. Така, во текот на летото на 2002 година, тој се вратил во Бенфика, каде потоа станал капитен. Го зел дресот со број 21., кој го носел и во Фјорентина.
Серија од досадни повреди го ограничиле Гомеш да одигра помалку од 70 натпревари од 2002 до 2005 година, но и покрај тоа тој и помогнал на Бенфика да го освои домашниот куп во сезоната 2003-04 и лигата следната сезона - во вториот случај, придонел со седум гола во 23 настапи. Во сезоната 2005-06 уживал во неговата најдобра сезона по враќањето во Португалија, постигнувајќи 15 првенствени гола, вклучувајќи ги и двата во гостинската победа против Порто (0-2) како и хет-трикот против Леирија, заземајќи го второто место на списокот на стрелците и освојувајќи го Суперкупот на Португалија, каде тој го постигнал единствениот гол на натпреварот против Виторија Сетубал.
На 15 јуни 2011 објавил дека нема намера да го обнови договорот кој му истекувал, со што по 12 години ја напуштил Бенфика. На 1 јули, како слободен играч потпишал едно-годишен договор со екипата на Брага. На 3 јули 2012, потпишал двегодишен договор со англискиот второлигаш Блекбурн Роверс. На 28 јуни 2013 го раскинал договорот со ''Роверс''. На 2 април 2014 ја завршил својата играчка кариера и истиот ден влегол во раководството на Бенфика, во улога на асистент на меѓународниот сектор.
1.2 Репрезентативна кариера
Тој има 79 настапи и 29 гола за репрезентацијата, и е петти по бројот на постигнати голови за португалската репрезентација зад Кристијано Роналдо (99), Паулета (47 гола), Еузебио (41) и Луис Фиго (32). Сите играчи кои го претходат (освен Кристијано Роналдо) ја имаат завршено репрезентативната кариера.
На Европското првенство 2000 постигнал четири гола, помагајќи и на Португалија да стигне до полуфиналето. Исто така тој бил трет стрелец на турнирот зад Патрик Клајвeрт и Саво Милошевиќ, кој постигнале по 5.
На Европското првенство 2008, тој бил капитен на репрезентацијата, постигнувајќи еден гол за моментални 1-2 против Германија, со што успеал да постигне гол на три европски првенства.
2 Статистика
''Статистиката е ажурирана на 13 април 2020.''
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
1994-1995, Боавишта, ПД, 17, 1, КП, 2, 0, КУ, 4, 1, -, -, -, 21, 2
1995-1996, ПД, 28, 7, КП, 2, 1, -, -, -, -, -, -, 30, 8
1996-1997, ПД, 34, 15, КП, 5, 4, КУ, 6, 2, -, -, -, 45, 21
Вкупно Боавишта 79 23 9 5 10 3 - - 98 31
1997-1998, ПД, 33, 18, КП, 6, 4, КУ, 1, 0, -, -, -, 40, 22
1998-1999, ПД, 34, 24, КП, 2, 3, ЛШ, 7, -, -, -, 43, 34
1999-2000, ПЛ, 34, 18, КП, 2, 1, КУ, 5, 1, -, -, -, 41, 20
2000-2001, А, 30, 9, КИ, 3, 4, КУ, 0, 0, -, -, -, 33, 13
2001-2002, A, 23, 5, КИ, 1, 0, КУ, 6, 2, СИ, 1, 0, 31, 7
Вкупно Фјорентина 53 14 4 4 6 2 1 0 65 20
2002-2003, ПЛ, 27, 9, КП, 1, 0, -, -, -, -, -, -, 28, 9
2003-2004, ПЛ, 21, 7, КП, 3, 0, ЛШ+КУ, 0+5, 5, -, -, -, 29, 12
2004-2005, ПЛ, 23, 7, КП, 5, 2, КУ, 6, 3, -, -, -, 34, 12
2005-2006, ПЛ, 29, 15, КП, 4, 1, ЛШ, 8, 0, СП, 1, 1, 43, 18
2006-2007, ПЛ, 23, 7, КП, 5, 2, ЛШ+КУ, 8<ref, 3<ref, -, -, -, 41, 13
2007-2008, ПЛ, 23, 7, КП+ЛКП, 5+0, 2, ЛШ+КУ, 7<ref, 1+0, -, -, -, 36, 9
2008-2009, ПЛ, 24, 7, КП+ЛКП, 1+2, 0+1, КУ, 6, 1, -, -, -, 34, 9
2009-2010, ПЛ, 13, 3, КП+ЛКП, 2+2, 0, ЛЕ, 6, 1, -, -, -, 23, 4
2010-2011, ПЛ, 6, 4, КП+ЛКП, 1+1, 0+1, ЛШ+ЛЕ, 0, 0, СП, 0, 0, 8, 5
Вкупно Бенфика 290 126 42 17 68 23 1 1 401 167
2011-2012, Брага, ПЛ, 20, 5, КП+ЛКП, 2+2, 0, ЛЕ, 5, 1, -, -, -, 29, 6
2012-2013, ЧЛ, 18, 4, ФАКуп+ЛК, 2+0, 0, -, -, -, -, -, -, 20, 4
Вкупно кариера 460 172 61 26 89 29 2 1 612 228
3 Титули
3.0.1 Боавишта
* Куп на Португалија : 1
: 1996-1997.
3.0.2 Бенфика
* Примеира лига : 2
: 2004-2005, 2009-2010.
* Куп на Португалија : 1
: 2003-2004.
* Суперкуп на Португалија : 1
: 2005.
* Лига куп на Португалија : 2
: 2008-2009, 2009-2010.
3.0.3 Фјорентина
* Куп на Италија : 1
: 2000-2001.
4 Почести
Орден Инфанта на Дон Енрике
— 2004